Bobby se suster, kinders erg geskok na misdaadvoorval | Maroela Media
Cara (regs) saam met haar suster, Karlien van Jaarsveld (Foto: Facebook)
Bobby van Jaarsveld se suster, Cara Brink, is erg geskok en ontsenu ná 'n grypdief Maandagoggend haar motorruit in Pretoria gebreek en haar selfoon gesteel het terwyl sy Bobby se kinders, Sion (4) en Leben (3), in die motor gehad het.
Ronel Brink, die Van Jaarsvelds se ma en bestuurder, het die voorval aan Maroela Media bevestig.
"Almal is erg geskok. Dit is 'n ongelooflike traumatiese ervaring. Sy was in so 'n moeilike situasie, met motors voor én agter haar, dus kon sy nêrens heen beweeg nie," het Ronel gesê.
Die grypdief het glo in die middel van die verkeer by die Fonteine-sirkel in Pretoria na die motor geloop en 'n geruime tyd gesukkel om die venster te breek. "Toe die venster breek, het hy die foon gegryp en in Cara se oë gekyk. Dis so half asof hy lekker gekry het. Dit is die vermetelheid wat mens bang en seermaak," het sy bygevoeg.
Sy sê die voorval is veral sleg omdat die kinders nog so jonk is. "Ons as grootmense weet daar is iets soos misdaad en ons probeer daarmee vrede maak. Maar in hul kinderharte weet hulle nie hoe om so iets te verwerk, of selfs wat gebeur het nie."
Ronel sê hoewel dit 'n aaklige voorval was, is die gesin dankbaar om veilig en ongedeerd te wees. "Dit bly sleg en traumaties, maar ten minste is ons kinders oukei."
Sion en Leben (Foto: Instagram)
Bobby van Jaarsveld misdaad Pretoria
[Video] Rugbyman vra jawoord ná wedstryd
Dit is regtig nie meer nuus. Ons onbekende mense loop elke liewe dag deur. Grypdiewe is niks in vergelyking met 'n aanval in jou huis of kaping nie. Vra my ek weet is al deur aldrie !!!!
Mense kan my kruisig as hulle wil, maar ek sien elke liewe dag op die pad hoe mense met hulle selfone op die stuurwil sit en teks terwyl hulle ry. Ek se nie dit is wat hier gebeur het nie, maar hoe het hy geweet om dai selfoon te gryp. Dit bly gevaarlik mag ander daardeur let op die gevaar om so te bestuur. Almal se altyd jy moet ook nie jou handsak op die sitplek los waar gryp diewe dit kan sien . Selfoon is dieselfde.
Bedoel nie om lelik te wees…Maar die dinge is aan die orde van die dag. Dit gebeur elke dag met een van ons en dit haal nie die nuus nie………
Net so…. Welkom in Gauteng. Ai het sy smash en grab gehad op die venters? Indien so is ons almal in die moeilikheid want dan werk dit nie.